সর্বভারতীয় ফুটবল ফেডারেশন
সর্বভারতীয় ফুটবল ফেডারেশন (এছাড়াও সংক্ষেপে এআইএফএফ নামে পরিচিত) হচ্ছে ভারতের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৭ সালে প্রতিষ্ঠিত হয়েছে। এটি প্রতিষ্ঠার ১১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৭ বছর পর ১৯৫৪ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর ভারতের রাজধানী নতুন দিল্লিতে অবস্থিত। এই সংস্থাটি ভারতের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ইন্ডিয়ান সুপার লীগ, আই-লিগ এবং ভারতীয় নারী লীগের মতো প্রতিযোগিতার সকল কার্যক্রম পরিচালনা করে।